Sukladno članku 13. stavka 4. Zakona o zaštiti od požara („Narodne novine“ broj 92/10), članka 29. Statuta Općine Gornja Rijeka („Službeni glasnik Koprivničko-križevačke županije” broj 1/18, 5/20. i 3/21), a temeljem Procjene ugroženosti od požara i tehnološke eksplozije Općine Gornja Rijeka („Službeni glasnik Koprivničko-križevačke županije“ broj 2/17) i Godišnjeg provedbenog plana unapređenja zaštite od požara za područje Koprivničko – križevačke županije za 2022. godinu („Službeni glasnik Koprivničko – križevačke županije“ broj 25/21), Općinsko vijeće Općine Legrad na 7. sjednici održanoj 5. svibnja 2022. godine donosi

**GODIŠNJI PROVEDBENI PLAN**

**unapređenja zaštite od požara za područje Općine Gornja Rijeka za 2022. godinu**

**I.**

U cilju unapređenja zaštite od požara na području Općine Gornja Rijeka Općinsko vijeće Općine Gornja Rijeka donosi Godišnji provedbeni plan unapređenja zaštite od požara za područje Općine Gornja Rijeka za 2022. godinu.

**II.**

Za unapređenje mjera zaštite od požara na području Općine Gornja Rijeka potrebno je u 2022. godini provesti slijedeće tehničke i organizacijske mjere:

1. Jedinice lokalne samouprave dužne su imati usvojene procjene ugroženosti od požara i planove zaštite od požara u skladu s člankom 13. Zakona o zaštiti od požara („Narodne novine“ broj 92/10) i s člankom 5. Pravilnika o planu zaštite od požara („Narodne novine“ broj 51/12), te ih u propisanim rokovima usklađivati s novonastalim uvjetima.

Izvršitelj zadatka: Općina Gornja Rijeka

Sudionici: Služba civilne zaštite Koprivnica – Sektor za inspekcijske

poslove

Vatrogasna zajednica Koprivničko – križevačke županije

Vatrogasna zajednica Općine Gornja Rijeka

Rok: Kontinuirano

1. Predstavnička tijela jedinica lokalne samouprave dužna su kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina, sukladno odredbama članka 12, zakona o poljoprivrednom zemljištu („Narodne novine“ broj 20/18, 115/18, 98/19).

Izvršitelj zadatka: Općina Gornja Rijeka

Rok: Kontinuirano

1. Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije te Plana zaštite od požara Općine Gornja Rijeka potrebno je osigurati potreban broj operativnih vatrogasaca.

Izvršitelj zadatka: Općina Gornja Rijeka

Sudionici: Vatrogasna zajednica Općine Gornja Rijeka

Rok: Kontinuirano

1. Uključiti se u organizaciju informativno – savjetodavnih sastanaka s predstavnicima jedinice lokalne i područne (regionalne) samouprave, osobama zainteresiranim za zaštitu od požara, građanstvom, odgojno – obrazovnim ustanovama, na kojima će se razmotriti i analizirati tijek priprema i provedbe aktivnosti zaštite od požara tijekom godine i upoznavati s opasnostima i posljedicama od izbijanja požara. Posebnu pozornost usmjeriti informiranju građanstva o zakonskoj regulativi i odlukama jedinica lokalne samouprave vezano uz spaljivanje biljnog i drugog otpada.

Izvršitelj zadatka: Vatrogasna zajednica Općine Gornja Rijeka

Sudionici: Javna ustanova za upravljanje zaštićenim dijelovima

prirode na području Koprivničko – križevačke županije

Hrvatske šume d.o.o.

Služba civilne zaštite Koprivnica

Općina Gornja Rijeka

Rok: Kontinuirano

1. Jedinice lokalne samouprave dužne su omogućiti nesmetano obavljanje inspekcijskog nadzora od strana Službe civilne zaštite Koprivnica - sektor za inspekcijske poslove te postupiti po zahtjevima i naredbama inspektora.

Izvršitelj zadatka: Općina Gornja Rijeka

Sudionici: Služba civilne zaštite Koprivnica – sektor za inspekcijske

poslove

Rok: Kontinuirano

1. Jedinice lokalne samouprave dužne su osigurati opremanje vatrogasnih postrojbi sukladno Pravilniku o minimumu tehničke opreme i sredstva vatrogasnih postrojbi („Narodne novine“ broj 43/95), Pravilniku o minimumu opreme i sredstva za rad određenih vatrogasnih postrojbi dobrovoljnih vatrogasnih društva („Narodne novine“ broj 91/02), Pravilniku o tehničkim zahtjevima za zaštitu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“ broj 31/11), odnosno temeljem važećih procjena ugroženosti od požara i tehnološke eksplozije te planova zaštite od požara Koprivničko – križevačke županije, gradova i općina.

Izvršitelj zadatka: Općina Gornja Rijeka

Vatrogasna zajednica Općine Gornja Rijeka

Dobrovoljna vatrogasna društva s područja Općine Gornja

Rijeka

Rok: Kontinuirano

1. Temeljem važećih procjena ugroženosti od požara i planova zaštite od požara Koprivničko – križevačke županije te jedinica lokalne samouprave, potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija. Popis pravnim osoba s pregledom raspoložive teške građevinske mehanizacije te ostalih oblika logističke potpore s razrađenim planom aktiviranja, potrebno je dostaviti županijskom vatrogasnom zapovjedniku.

Izvršitelj zadatka: Općina Gornja Rijeka

Sudionici: Vatrogasna zajednica Koprivničko – križevačke županije

Vatrogasna zajednica Općine Gornja Rijeka

Rok: 15. travnja 2022. godine

1. Od distributera vode na području Jedinice lokalne samouprave tražiti redovito provođenje ažuriranja podataka o javnoj hidrantskoj mreži (položaj i ispravnost hidranata), redovito provođenje geodetskog snimanja vanjskih hidranata, ucrtavanje lokacija hidranata kao i segmenata naselja na odgovarajuće karte te dostavu istih na korištenje središnjim vatrogasnim postrojbama.

Izvršitelj zadatka: Općina Gornja Rijeka

Sudionici: Vatrogasna zajednica Koprivničko – križevačke županije

Vatrogasna zajednica Općine Gornja Rijeka

Dobrovoljna vatrogasna društva s područja Općine Gornja

Rijeka

Rok: 15. travnja 2022. godine

**III.**

Ovaj Plan dostaviti će se svim izvršiteljima zadataka i sudionicima.

**IV.**

Ovaj Plan donosi se na temelju Godišnjeg provedbenog plana unapređenja zaštite od požara za područje Koprivničko – križevačke županije za 2022. godinu („Službeni glasnik Koprivničko – križevačke županije“ broj 25/21).

**V.**

Sukladno članku 13. stavku 8. Zakona o zaštiti od požara („Narodne novine“ broj 92/10), Općinsko vijeće Općine Gornja Rijeka najmanje jednom godišnje razmatra izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara za svoje područje.

**VI.**

Ovaj Provedbeni plan objavit će se u „Službenom glasniku Koprivničko - križevačke županije“, a stupa na snagu osmi dan od dana objave.

OPĆINSKO VIJEĆE OPĆINE GORNJA RIJEKA

KLASA: 245-01/22-01/02

URBROJ: 2137-25-22-2

Gornja Rijeka, 5. svibnja 2022.

PRESJEDNIK:

Stjepan Borjan